[{"text_idx": "#000003", "text": "Dyma\u2019r wythfed flwyddyn ar hugain inni gynnal y Bore Coffi a bu Rhun yn mwynhau paned a chacen yn y digwyddiad codi ymwybyddiaeth yn yr Oriel yn y Senedd ym Mae Caerdydd. Roedd Bronwen, bws gwybodaeth a chymorth canser Macmillan, a gynlluniwyd yn arbennig ar gyfer Cymru, hefyd wedi\u2019i barcio ger yr adeilad eiconig."}, {"text_idx": "#000004", "text": "Bu Aelodau\u2019r Cynulliad yn helpu Macmillan i ddathlu pen blwydd cyntaf y bws, a lwyddodd i gyrraedd dros 37,000 o bobl mewn cymunedau ledled Cymru yn 2017."}, {"text_idx": "#000005", "text": "Wrth so\u0302n am gefnogi\u2019r digwyddiad elusennol, dywedodd yr AC ar gyfer Ynys Mo\u0302n, \u201cMae Bore Coffi Mwya\u2019r Byd yn ddigwyddiad codi arian gwych sy\u2019n cael ei gynnal mewn cartrefi, ysgolion a gweithleoedd ledled Cymru. Mae\u2019n ddigwyddiad cymdeithasol hyfryd ac yn ffordd wych o ddod ynghyd, rhannu darn o gacen a phaned a chodi arian i elusen."}, {"text_idx": "#000006", "text": "\u201cRydym yn gwybod y bydd un o bob tri ohonom yn cael canser. Bob blwyddyn yng Nghymru, mae 19,000 o bobl yn cael y newyddion torcalonnus fod canser arnynt. Gall canser effeithio ar bob agwedd ar fywyd person, o\u2019u bywyd o ddydd i ddydd a\u2019u perthynas ag eraill i\u2019w sefyllfa ariannol a\u2019u hiechyd meddwl."}, {"text_idx": "#000007", "text": "Ychwanegodd, \u201cBydd yr afiechyd hwn yn cael effaith bersonol ar fywydau ein teuluoedd, ein ffrindiau, ein cyd-weithwyr a\u2019n cymdogion yn ein cymunedau a dyna pam rwyf yn cefnogi Bore Coffi Mwya\u2019r Byd Macmillan a Chymorth Canser Macmillan.\u201d"}, {"text_idx": "#000009", "text": "\u201cMae\u2019n wych gweld Aelodau\u2019r Cynulliad yn cefnogi Macmillan yng Nghymru a hoffem ddiolch i Rhun ap Iorwerth am y gefnogaeth."}, {"text_idx": "#000010", "text": "\u201cMae disgwyl i nifer y bobl sy\u2019n byw gyda chanser yng Nghymru gyrraedd tua 240,000 erbyn 2030, ac o\u2019r herwydd mae\u2019r galw am wasanaethau Macmillan yn cynyddu o hyd, ond rydym yn dibynnu ar haelioni\u2019r cyhoedd i allu darparu\u2019r cymorth hwn."}, {"text_idx": "#000011", "text": "\u201cY llynedd yng Nghymru, fe wnaethom ni godi ychydig dros \u00a31.2 miliwn, sy\u2019n brawf o ba mor wych a hael ydym ni fel cenedl yng Nghymru. Rydym ni\u2019n gobeithio codi cyfanswm yr un mor wych neu hyd yn oed ragor eleni."}, {"text_idx": "#000012", "text": "\u201cRydym ni wrth ein boddau bod Bronwen, ein bws gwybodaeth a chymorth, wedi\u2019i barcio y tu allan i adeilad y Pierhead. Roedd yn gyfle gwych i Aelodau\u2019r Cynulliad ddod i weld y bws, sydd wedi\u2019i gynllunio\u2019n arbennig ar gyfer Cymru. Mae Bronwen yn cael effaith mor gadarnhaol ar y cymunedau y mae\u2019n ymweld a\u0302 hwy. Rydym ni\u2019n hynod o falch o Bronwen a\u2019i thi\u0302m ac edrychwn ymlaen at barhau i adeiladu ar sail ei llwyddiant.\u201d"}, {"text_idx": "#000013", "text": "Os hoffech gofrestru i gynnal Bore Coffi Mwya\u2019r Byd ffoniwch 0300 1000 200 neu os hoffech ddarganfod bore coffi yn eich ardal chi ewch i ."}, {"text_idx": "#000014", "text": "Am ragor o wybodaeth neu gymorth ynghylch canser, ffoniwch Linell Gymorth Macmillan ar 0808 808 00 00 (8am i 8pm Dydd Llun i Ddydd Gwener) neu ewch i ."}]